open-index/open-wikipedia-markdown huggingface dataset:
หุบเขายาร์ลุง

**หุบเขายาร์ลุง** (; Yarlung Valley) เป็นบริเวณทางภูมิศาสตร์ที่เกิดจากแม่น้ำยาร์ลุงชู แม่น้ำสาขาของแม่น้ำจังโป ในแคว้นชันนัน เขตปกครองตนเองทิเบต ประเทศจีน โดยเฉพาะจุดที่แม่น้ำยาร์ลุงชูบรรจบกับแม่น้ำชงเย ก่อนจะขยายออกเป็นที่ราบกว้าง 2 กิโลเมตร และไหลไปบรรจบกับแม่น้ำจังโป ในอำเภอเนดง พื้นที่บริเวณนี้รวมถึงเซตัง หนึ่งในเมืองสำคัญของทิเบต ห่างไป 183 กิโลเมตรทางใต้ของลาซา   พื้นที่นี้มีป่าไม้ขึ้นปกคลุมและมีความเหมาะสมแก่การกสิกรรม โดยเป็นที่รู้จักเป็นพิเศษจากผลผลิตแอปเปิลและลูกแพร์

หุบเขายาร์ลุงและหุบเขาชงเยที่อยู่ติดกัน รวมกันในอดีตเป็นราชธานีของราชวงศ์ยาร์ลุงของทิเบต ซึ่งควบคุมเส้นทางการค้าสำคัญระหส่างอินเดียกับภูฏาน จักรพรรดิทิเบตองค์แรก ซงเซ็น คัมโป (605 หรือ 617? - 649) ย้ายราชธานีไปยังลาซาหลังขยับขยายอาณาเขต

หุบเขายาร์ลุงมักได้สมญาเป็น "ต้นธารของอารยธรรมทิเบต" (cradle of Tibetan civilisation) มีขนาดยาวเพียง 72&nbsp;กิโลเมตร แต่เต็มไปด้วยปราสาท อาราม วัด ถ้ำพุทธ และสถูปมากมาย แหล่งำลัง (power places; *ne-sum*) สามแห่ง ตั้งอยู่ในยาร์ลุง ได้แก่ เชลดัก (Sheldrak), ตราดรุก (Tradruk) และ ยุมบูลากัง (Yumbu Lagang; วังยุงบูลากัง) และมีสถูปสำคัญที่ประดิษฐานพระธาตุศักดิ์สิทธิ์ (*ten-sum*) สามองค์ คือ Takchen Bumpa, Gontang Bumpa และ Tsechu Bumpa

ไม่ไกลจากเมืองเซซังในอดีตเคยมีสะพานแขวนโลหะสร้างขึ้นในสมัยศตวรรษที่ 14 ข้ามแม่น้ำยาร์ลุงจังโป/แม่น้ำพรหมบุตร ก่อสร้างโดยวิศวกรขื่อดัง ทังทง คยัลโป มีความยาว 150 ถึง 250 เมตร ปัจจุบันเหลือเพียงหินใหญ่ที่ในอดีตรองรับน้ำหนักสะพานห้าก้อน สะพานใหม่มีการสร้างทดแทนในยุคปัจจุบันประมาณไม่กี่กิโลเมตรทางปลายน้ำที่งาโก (Nyago) สะพานนี้พังทลายมานานแล้ว แม้แต่เมื่อครั้นสรัตทาสเดินทางมาที่นี่ในปี 1879 ยังต้องใช้เรือข้ามฟากข้ามเนื่องจากสะพานอยู่ในสภาพที่ใช้งานไม่ได้อย่างหนัก 

## อ้างอิง

### บรรณานุกรม
* Buckley, Michael and Strauss, Robert. *Tibet: a travel survival kit*. (1986) Lonely Planet Publications, Victoria, Australia. .
* Das, Sarat Chandra. (1902). *Lhasa and Central Tibet*. Reprint: (1988). Mehra Offset Press, Delhi.
* Dorje, Gyurme (1999). *Footprint Tibet Handbook with Bhutan*. Footprint Handbooks, Bath, England. .
* Dorje, Gyurme (2009). *Tibet Handbook*. Footprint Handbooks, Bath, England. . 
* Dowman, Keith. (1988) *The Power-Paces of Central Tibet: The Pilgrim's Guide*. Routledge & Kegan Paul, London & New York. .
*Dudom Rinpoche and Dorje, Jikdrel Yeshe (1991). *The Nyingmapa School of Tibetan Buddhism Its Fundamentals and History*. 2 Vols. Translated and edited by Gyurme Dorje with Matthew Kapstein. Wisdom Publications. Boston. .
* Hilton, Isabel. (1999). *The Search for the Panchen Lama*. Viking. Reprint: Penguin Books. (2000). .
* Mayhew, Bradley and Kohn, Michael. (2005) *Tibet*. 6th Edition. .
* Stein, R. A. (1972) *Tibetan Civilization*. Stanford University Press.  (cloth);  (ppk).
มือวืยเดซ็มชฉืลนึมีราดามี

**มือวืยเดซ็มชฉืลนึมีราดามี** (, , "มาเถิด มาร่วมเดินขบวนกันอย่างพากเพียรกัน") หรือรู้จักกันในนามของ**มาร์ชนักรบ** (, ) เป็นเพลงชาติของสาธารณรัฐประชาชนเบลารุสที่ซึ่งเป็นประเทศที่อยู่ระหว่างปี 1918 ถึง 1919

## ประวัติ
เนื้อเพลงดังกล่าวตีพิมพ์ครั้งแรกในปี 1919 ณ เมืองมินสค์ ในหนังสือพิมพ์ *เบลารุส* เพลงนี้ถือเป็นเพลงประจำสาธารณรัฐประชาชนเบลารุส และได้รับการอนุมัติโดยรัฐบาลในปี 1920 แม้ว่าในขณะนั้นสาธารณรัฐจะอยู่ในสภานะรัฐบาลพลัดถิ่นอยู่ก็ตาม

ในช่วงที่โซเวียตปกครองประเทศเบลารุสอยู่ เพลงนี้ถูกห้ามร้องและบรรเลง แต่อย่างไรก็ตาม ประชาชนเบลารุสก็มีความพยายามที่จะดัดแปลงเนื้อเพลงให้สอดคล้องกับอุดมการณ์คอมมิวนิสต์โดยการแทนที่การกล่าวถึงธงขาวแดงขาวของเบลารุสด้วยธงแดงของสหภาพโซเวียต ตลอดศตวรรษที่ 20 เพลงนี้ถูกนำมาใช้โดยองค์กรสนับสนุนการประกาศเอกราชของชาวเบลารุสในต่างแดนอย่างแข็งขัน

หลังจากได้รับการฟื้นฟูเอกราชของเบลารุสในปี 1991 ก็มีข้อเสนอให้นำเพลงนี้มาเป็นเพลงชาติของสาธารณรัฐเบลารุสอีกครั้ง โดยเฉพาะอย่างยิ่งนักเขียนชื่อดังอย่าง Vasil Bykaŭ, Ales Adamovich และ Ryhor Baradulin ได้ออกคำร้องต่อสาธารณะเพื่อสนับสนุนให้เพลงนี้เป็นเพลงชาติของประเทศเบลารุส สัญลักษณ์อื่น ๆ ของสาธารณรัฐประชาธิปไตยเบลารุส เช่น ปาโฆเนีย และธงขาวแดงขาว ได้รับการฟื้นคืนเป็นสัญลักษณ์ของรัฐและใช้มาจนถึงปี 1995 อย่างไรก็ตาม เพลงชาติเดิมก็ไม่เคยได้รับการฟื้นคืนเป็นเพลงชาติของประเทศอีกเลย ทำให้เพลงชาติสมัยสหภาพโซเวียตยังคงสถานะเป็นเพลงชาติอย่างเป็นทางการแม้ว่าสัญลักษณ์แห่งการประกาศอิสรภาพในสมัยก่อนจะได้รับการฟื้นคืนมาก็ตาม เพลงชาติฉบับโซเวียตที่ยังคงเก็บรักษาไว้ไม่มีเนื้อร้องจนกระทั่งปี 2002 เมื่อมีเนื้อร้องใหม่มาแทนที่เนื้อเพลงสมัยโซเวียต

ปัจจุบัน มือวืยเดซ็มชฉืลนึมีราดามี ได้รับความนิยมอย่างมากในหมู่ผู้ประท้วงเรียกร้องประชาธิปไตยในประเทศเบลารุสและมักถูกกล่าวถึงว่าเป็นหนึ่งในเพลงชาติทางเลือกของเพลงชาติอย่างเป็นทางการในปัจจุบัน

## หมายเหตุ

## อ้างอิง

## แหล่งข้อมูลอื่น

* บันทึกเสียงเพลงฉบับขับร้อง
* บันทึกเสียงเพลงฉบับบรรเลง
หมวดหมู่:สัญลักษณ์ของประเทศเบลารุส
หมวดหมู่:อดีตเพลงชาติ
หมวดหมู่:บทความที่มีข้อความภาษาเบลารุส
หมวดหมู่:บทความที่มีไมโครฟอร์แมต hAudio
หมวดหมู่:เพลงชาติ
หมวดหมู่:เพลงสรรเสริญในทวีปยุโรป
แม่น้ำยาร์ลุงจังโป

**ยาร์ลุงจังโป** (; Yarlung Tsangpo) เป็นแม่น้ำในเขตปกครองตนเองทิเบต ประเทศจีน ถือเป็นแม่น้ำที่ยาวที่สุดในทิเบต และยาวเป็นอันดับห้าของประเทศจีน ส่วนต้นน้ำของแม่น้ำยังมีอีกชื่อว่า แม่น้ำมากวัน

แม่น้ำยาร์ลุงจังโปมีต้นธารอยู่ที่ธารน้ำแข็งอังซีในทิเบต ทางตะวันออกเฉียงใต้ต่อเขาไกรลาศและทะเลสาบมนสโรวาร ไหลเรื่อยมาเป็นหุบเขาทิเบตใต้และโกรกธารใหญ่ยาร์ลุงจังโปหลังไหลออกจากเขตที่ราบสูงทิเบต ซึ่งถือเป็นหนึ่งในโกรกธารที่ใหญ่ที่สุดในโลก ก่อนจะไหลเข้าสู่เขตประเทศอินเดียที่รัฐอรุณาจัลประเทศ หลังจากนั้นแม่น้ำขยายขนาดกว้างขึ้นและกลายเป็นแม่น้ำพรหมบุตรเมื่อไหลผ่านรัฐพิหาร จากรัฐอัสสัมแม่น้ำไหลเข้าสู่ประเทศบังกลาเทศผ่านรัมนบซาร และในอดีตจนถึง 200 ปีก่อน เคยไหลออกทางตะวันออกไปรวมกับแม่น้ำเมฆนาใกล้กับหมู่บ้านไภรวะ 

## อ้างอิง

หมวดหมู่:แม่น้ำพรหมบุตร
หมวดหมู่:แม่น้ำในประเทศจีน
ศุภโชค ศรีสุขจร

**ศุภโชค ศรีสุขจร**  (เกิด 7 กรกฎาคม พ.ศ. 2537)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดนครปฐม สังกัดพรรคภูมิใจไทย และอดีตสมาชิกสภาผู้แทนราษฎรจังหวัดนครปฐม พรรคชาติไทยพัฒนา อดีตสมาชิกสภาองค์การบริหารส่วนจังหวัดนครปฐม

## ประวัติ
ศุภโชค เกิดเมื่อวันที่ 7 กรกฎาคม พ.ศ. 2537 ที่ตำบลพระประโทน อำเภอเมืองนครปฐม จังหวัดนครปฐม เป็นบุตรนายธงชัย ศรีสุขจร อดีตสมาชิกวุฒิสภาจังหวัดนครปฐม กับสุภาภรณ์ ศรีสุขจร ด้านครอบครัวสมรสกับ เภสัชกรหญิง ญาดาภา ศรีสุขจร (สกุลเดิม: ตันสุดเจริญ; เสียชีวิตแล้ว) ปัจจุบันได้คบหากับจิรัชยา สัพโส สส.สกลนคร พรรคเพื่อไทย

สำเร็จการศึกษาระดับปริญญาตรี สาขาวิชาการเงิน จาก คณะบริหารธุรกิจ มหาวิทยาลัยอัสสัมชัญ และ ระดับปริญญาโท คณะวิทยาศาสตร์ข้อมูล จากมหาวิทยาลัยโคลัมเบีย นครนิวยอร์ก ประเทศสหรัฐอเมริกา

## การทำงาน
### ด้านธุรกิจ
ศุภโชค เคยดำรงตำแหน่งเจ้าหน้าที่บริหาร ฝ่ายตรวจสอบตลาดทุน สำนักงาน กลต.

### ด้านการเมือง
ศุภโชค เข้าสู่งานการเมืองโดยการเป็นสมาชิกสภาองค์การบริหารส่วนจังหวัดนครปฐม เขตอำเภอเมืองนครปฐม ต่อมาในปี พ.ศ. 2565 หลังการเป็น ส.อบจ. ได้ร่วมทำงานกับผู้ใหญ่หลายคน รวมถึงจิรวัฒน์ สะสมทรัพย์ จึงได้รู้จักกับอนุชา สะสมทรัพย์ และเผดิมชัย สะสมทรัพย์ ทำให้เขามีโอกาสเจอวราวุธ ศิลปอาชา หัวหน้าพรรค และได้พูดคุยอุดมการณ์ แนวทางการทำงาน ซึ่งเขามองว่าตอบโจทย์กับประชาชน และเตรียมเป็นว่าที่ผู้สมัคร สส. อายุน้อยที่สุดของพรรคชาติไทยพัฒนา ต่อมาในปี พ.ศ. 2566 ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนครปฐม สังกัดพรรคชาติไทยพัฒนา และได้รับเลือกตั้ง

### สมาชิกสภาผู้แทนราษฎร
ศุภโชค ศรีสุขจร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครปฐม สังกัดพรรคชาติไทยพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนครปฐม สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครปฐม
หมวดหมู่:นักการเมืองจากจังหวัดนครปฐม
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:นักการเมืองพรรคชาติไทยพัฒนา
หมวดหมู่:นักการเมืองพรรคภูมิใจไทย
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:ผู้ได้รับเครื่องราชอิสริยาภรณ์ ท.ม.
ศานติสถูป (โปขรา)

**ศานติสถูป** (อักษรโรมัน: Shanti Stupa) แห่งโปขราเป็นสถูปอนุสรณ์ในศาสนาพุทธ ตั้งอยูบนเขาอนฑู (Anadu Hill) ในอดีตหมู่บ้านปูมทิภูมทิ ที่ปัจจุบันอยู่ในเขตนครโปขรา อำเภอกัสกี ประเทศเนปาล

ศานติสถูปนี้สร้างขึ้นโดยภิกษุจากสำนักนิปปงซัง-เมียวโฮจิ ชื่อว่า โมริโอกะ โซนิน (Morioka Sonin) ด้วยความสนับสนุนจากคนท้องถิ่น ภายใต้คำแนะนำของภิกษุนิจิดัตซุ ฟูจิอิ ผู้สถาปนาสำนักดังกล่าว และผู้มีความตั้งใจจะสร้างศานติสถูปขึ้นทั่วโลกตั้งแต่ปี 1947 เพื่อเป็นสัญลักษณ์ของสันติภาพในโลก คำว่าศานติมีความหมายถึงสันติ ดังนั้นสถูปนี้จึงเป็นสถูปสันติภาพ สร้างขึ้นเพื่อเป็นสัญลักษณ์ของสันติภาพ ที่ความสูง 1100 บนเขาอนฑู โดยมีภิกษุฟูจิอิเป็นผู้เดินทางมาวางศิลาฏฤกษ์และอัญเชิญพระบรมสารีริกธาตุของพระพุทธเจ้ามาประดิษฐาน ณ วันที่ 12 กันยายน 1973 ปัจจุบัน ศานติสถูปแห่งโปขรายังกลายมาเป็นสถานที่ท่องเที่ยวที่นักเดินทางสามารถขึ้นมาชมทิวทัศน์ของเทือกเขาอันนปูรณะ นครโปขรา และทะเลสาบเฝวาได้

## อ้างอิง

หมวดหมู่:สถูปในประเทศเนปาล
หมวดหมู่:โปขรา
หมางชื่อ

**หมางชื่อ** (; ; จิ่งเผาะ: ), หรือชื่อเดิม **ลู่ซี** (; Luxi) หรือ **เมืองข้อน** () เป็นนครระดับอำเภอและศูนย์กลางการปกครองของจังหวัดปกครองตนเองชนชาติไทและจิ่งพัว เต๋อหง มณฑลยูนนาน ประเทศจีน มีขนาดพื้นที่รวม  มีพื้นที่เขตเมือง  กลุ่มชาติพันธุ์สำคัญของเมือง ได้แก่ ชาวจีนฮั่น ชาวไท โดยเฉพาะชาวไทเหนือ และชาวจิ่งเผาะ

## ศัพทมูล
ชื่อจีนกลาง "หมางชื่อ" ปรากฏครั้งแรกในปี 1443 เมื่อถู่ซือแห่งหมางชื่อไทเหนือในชื่อ *ยฺวี่อี๋ จ่างกวานซือ* () ได้สถาปนาขึ้น ในอดีต ชาติพันธุ์หมางชื่อ () เป็นผู้อยู่อาศัยดั้งเดิมของแถบนี้ โดยคำว่า "" มีพัฒนาการมาจาก "" (อ่านออกเสียงเดียวกัน) ส่วน **ลู่ซี** () เป็นชื่อเดิม แปลว่า "ตะวันตกของแม่น้ำลู่ [สาละวิน]"

ในภาษาไทเหนือมีชื่อว่า **[[เมือง (หน่วยการปกครอง)|เมือง]]ข้อน** () หรือ "" แปลว่า "เมืองรุ่งอรุณ"

ในปี 2008 มีการสำรวจสาธารณะผู้คนจำนวน  ซึ่ง 96.96% สนับสนุนการเปลี่ยนไปใช้ชื่อหมางชื่อ แทนที่ชื่อในเวลานั้นซึ่งคือลู่ซี การเปลี่ยนชื่อเมืองเป็นทางการมีขึ้นในปี 2010 ซึ่งมีความหมายว่า เมืองหมาง

## ภูมิประเทศ
หมางชื่อมีพื้นที่รวม  โดยมีพื้นที่ราบแอ่งสองพื้นที่หลักในเมือง ได้แก่หมางชื่อป้า () และเจอฟั่งป้า () หมางชื่อมีธรณีสัณฐานหลักเป็นเทือกเขา คิดเป็นมากถึง 84.48% ของเขตแดนหมางชื่อ จุดสูงสุดอยู่ที่เทือกเขาชิ่งโข่ว (Mount Qingkou; ) ด้วยความสูง 2,889.1 เมตรจากระดับน้ำทะเล เทือกเขานี้เป็นแขนงของเทือกเขาเกาหลีก้ง แม่น้ำสายหลักของเมืองคือแม่น้ำหมางชื่อซึ่งเป็นดั่ง "แม่น้ำมารดา" ของเมือง และมีพื้นที่ซับน้ำขนาด  หรือ 61.3% ของพื้นที่นครหมางซื่อ

## อ้างอิง

หมวดหมู่:นครในมณฑลยูนนาน
หมวดหมู่:นครระดับอำเภอ
หมวดหมู่:มณฑลยูนนาน
สุดารัตน์ พิทักษ์พรพัลลภ

**สุดารัตน์ พิทักษ์พรพัลลภ**  (เกิด 13 เมษายน พ.ศ. 2538)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดอุบลราชธานี เป็นบุตรชูวิทย์ พิทักษ์พรพัลลภ ปัจจุบันสังกัดพรรคภูมิใจไทย

## ประวัติ
สุดารัตน์ เกิดเมื่อวันที่ 13 เมษายน พ.ศ. 2538 ที่อำเภอตระการพืชผล จังหวัดอุบลราชธานี เป็นบุตรนายชูวิทย์ พิทักษ์พรพัลลภ อดีตสมาชิกสภาผู้แทนราษฎรจังหวัดอุบลราชธานี และนางจันทนา พิทักษ์พรพัลลภ สำเร็จการศึกษาระดับมัธยมศึกษาตอนต้น จากSouthside High School ฟอร์ตสมิธ รัฐอาร์คันซอ ประเทศสหรัฐอเมริกา ระดับมัธยมศึกษาตอนปลาย จากโรงเรียนเบ็ญจะมะมหาราช และระดับปริญญาตรี คณะรัฐศาสตร์ จากมหาวิทยาลัยอุบลราชธานี

## การทำงาน
ในขณะที่ สุดารัตน์ กำลังศึกษาระดับปริญญาตรี เธอได้รับเลือกเป็นนายกสโมสรนักศึกษา คณะรัฐศาสตร์ มหาวิทยาลัยอุบลราชธานี ต่อมาปี พ.ศ. 2566 เธอได้ลงสมัครรับเลือกตั้งเป็นสมาชิกสภาผู้แทนราษฎรจังหวัดอุบลราชธานี สังกัดพรรคเพื่อไทย และได้รับเลือกตั้ง เธอเป็นสมาชิกสภาผู้แทนราษฎรหญิงที่อายุน้อยที่สุด ในสภาผู้แทนราษฎรไทย ชุดที่ 26

### สมาชิกสภาผู้แทนราษฎร
สุดารัตน์ พิทักษ์พรพัลลภ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดอุบลราชธานี สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดอุบลราชธานี สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอตระการพืชผล
หมวดหมู่:นักการเมืองจากจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคภูมิใจไทย
หมวดหมู่:บุคคลจากคณะรัฐศาสตร์ มหาวิทยาลัยอุบลราชธานี
หมวดหมู่:บุคคลจากโรงเรียนเบ็ญจะมะมหาราช
หมวดหมู่:ผู้ได้รับเครื่องราชอิสริยาภรณ์ ท.ม.
โปเกมอน เทรดดิงการ์ดเกม พ็อกเก็ต

***โปเกมอน เทรดดิงการ์ดเกม พ็อกเก็ต*** (; ) เป็นวิดีโอเกมการ์ดสะสมดิจิทัลพัฒนาโดยบริษัทครีเชอร์สและดีนา จำหน่ายโดยบริษัท โปเกมอน จำกัด สำหรับแอนดรอยด์และไอโอเอส ทั่วโลกเมื่อวันที่ 30 ตุลาคม พ.ศ. 2567 มีชื่อย่อคือ **TCGP**, **โปเกโปเก** (ポケポケ)

## การ์ดชุด
การ์ดชุดใน TCGP จะเป็นรูปแบบซองแพ็ค โดยเปิดได้ถึง 5 ใบ ต่อ 1 ซองที่เปิด ซึ่งสามารถสะสมเก็บการ์ดได้ โดยสามารถเปิดซองฟรีได้ 2 ซอง ซองละ 12 ชั่วโมง

;การปรากฏในแต่ละรูปแบบ
:ในการเปิดการ์ดชุดนั้นจะมีการแสดงผลพิเศษต่างๆ ซึ่งจะสุ่มในแต่ละแบบ โดยมีทั้งหมด 4 แบบคือ
# มีเสียงแคร็กเมื่อเปิดซองการ์ดชุด
# มีแสงตอนตัดซองการ์ดชุด
# ซองการ์ดชุดหันไปด้านหลัง
# ซองการ์ดชุดที่งอตรงบริเวณมุมด้านบน

### รายชื่อการ์ดชุดที่เปิดตัว

## กฏการเล่น
สำหรับกฏการเล่น TCGP นั้นได้ปรับรูปแบบกฏการเล่นของ โปเกมอน เทรดดิงการ์ดเกม (TCG) ไว้ แต่กฎบางข้อได้รับการปรับปรุงใหม่และให้เรียบง่ายขึ้นเพื่อให้เล่นบนสมาร์ทโฟนได้ง่ายขึ้น โดยรายละเอียดมีดังต่อไปนี้

## การพัฒนา
โปเกมอน เทรดดิงการ์ดเกม พ็อกเก็ต เปิดตัวเมื่อวันที่ 27 กุมภาพันธ์ พ.ศ. 2567 ในรายการของ Pokémon Presents เป็นเกมแอพที่ทำมาในรูปแบบดิจิตอลการ์ดเกม ซึ่งเริ่มเป็นรูปเป็นร่างขึ้นในช่วงเวลาเดียวกับโปเกมอน โก ที่ได้เปิดตัวไป ฮิโรเบะ เคย์ตะ เจ้าหน้าที่บริหารบริษัทกล่าวว่า ในระหว่างการพัฒนาเกมแอพของบริษัทโปเกมอนนั้นต้องรักษาเป้าหมายหลัก 2 ประการคือ การทำให้เกมเข้าถึงได้ง่ายขึ้น และ รักษาอุปสรรคในการเข้าให้อยู่ในระดับต่ำ

นอกจากนี้เป็นส่วนหนึ่งของโปเกมอนเดย์การฉลองครบรอบ 28 ปีของโปเกมอน ส่วนของเวอร์ชั่นเดโมครั้งแรกในงานแข่งโปเกมอนเวิลด์แชมเปียนชิปส์ พ.ศ. 2567 ที่รัฐฮาวาย และเวอร์ชั่นเดโมครั้งที่ 2 ในประเทศนิวซีแลนด์เมื่อวันที่ 26 กันยายน พ.ศ. 2567

## การเผยแพร่
ในส่วนการเผยแพร่นั้นในช่วงแรกได้มีการให้ทดลองเล่นในงานโปเกมอนเวิลด์แชมเปียนชิปส์แล้วได้ทำการ Soft Launch แอปทั้ง กูเกิล เพลย์ ของ แอนดรอยด์ และ แอปสโตร์ ของ ไอโอเอส ในประเทศนิวซีแลนด์เมื่อวันที่ 26 กันยายน ถึง 28 ตุลาคม พ.ศ. 2567

หลังจากที่เปิดให้บริการทั่วโลก โปเกมอน เทรดดิงการ์ดเกม พ็อกเก็ต ทำรายได้มากกว่า 12 ล้านเหรียญภายใน 4 วัน แซงรายได้กว่าเกมโปเกมอน โก ทำรายได้ประมาณ 1 ล้านเหรียญต่อวัน

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:วิดีโอเกมที่ออกวางจำหน่ายในปี พ.ศ. 2567
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมผลิตโดยครีเชอร์ส
หมวดหมู่:เกมผลิตโดยดีนา
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมเล่นฟรี
หมวดหมู่:โปเกมอน เทรดดิงการ์ดเกม
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**การเลือกตั้ง[[สมาชิกสภาผู้แทนราษฎรจังหวัดเพชรบูรณ์]] พ.ศ. 2519** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองเพชรบูรณ์, อำเภอหล่มสัก และอำเภอหล่มเก่า

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหนองไผ่, อำเภอวิเชียรบุรี, อำเภอชนแดน, กิ่งอำเภอศรีเทพ และกิ่งอำเภอบึงสามพัน

## ดูเพิ่ม
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

## อ้างอิง

เพชรบูรณ์
หมวดหมู่:การเลือกตั้งในจังหวัดเพชรบูรณ์
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**การเลือกตั้ง[[สมาชิกสภาผู้แทนราษฎรจังหวัดเพชรบูรณ์]] พ.ศ. 2522** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองเพชรบูรณ์, อำเภอหล่มสัก, อำเภอหล่มเก่า, อำเภอชนแดน และกิ่งอำเภอน้ำหนาว

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหนองไผ่, อำเภอวิเชียรบุรี, อำเภอศรีเทพ และกิ่งอำเภอบึงสามพัน

## ดูเพิ่ม
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

## อ้างอิง

เพชรบูรณ์
หมวดหมู่:การเลือกตั้งในจังหวัดเพชรบูรณ์
วัดฝอกวาง (หมางชื่อ)

**วัดฝอหวาง** () เป็นวัดพุทธนิกายเถรวาทในเมืองข้อน มณฑลยูนนาน ประเทศจีน

## ชื่อ
ชื่อของวัดในภาษาไตดั้งเดิมคือ "จ้างเห้อซิ่ง" () แปลว่า "วัดพุทธที่ประดิษฐานคัมภีร์พุทธแรก"

## ประวัติศาสตร์
วัดสร้างขึ้นครั้งแรกในปี 1873 ในรัชสมัยของจักรพรรดิถองตี้ (1862&ndash;1874) แห่งราชวงศ์ชิง (1644&ndash;1911) เดิมทีเป็นวังของฟ่าง ชิ่งลู่ () ตูซือที่ยี่สิบ เมื่อครั้นสร้างแล้วเสร็จ มีผู้แจ้งไปยังรัฐบาลของราชวงศ์ชิงว่าอาคารขัดต่อข้อกำหนดที่กำกับสิ่งปลูกสร้าง ทำให้ถูกแปรสภาพมาเป็นวัดพุทธแทน

วัดเสียหายเล็กน้อยระหว่างสงครามกับญี่ปุ่นครั้งที่สอง และในสมัยการปฏิวัติทางวัฒนธรรม สิ่งปลูกสร้างส่วนใหญ่ถูกทำลายสิ้นโดยยุวชนแดง เหลือเพียงโถงหลักและโถงทางใต้เท่านั้น หลังการประชุมใหญ่ครั้งที่ 3 ของคณะกรรมการกลางพรรคคอมมิวนิสต์จีนชุดที่ 11 มีการออกนโยบายอนุญาตเสรีภาพทางศาสนาบางส่วน วัดฝอกวางได้รับการบูระในปี 1983

## สถาปัตยกรรม
อุโบสถของวัดเป็นโถงหลัก มีลักษณะหลังคาโค้งสองชั้น ใจกลางประดิษฐานพระพุทธรูปของพระโคตมพุทธเจ้า

## สมุดภาพ

File:佛光寺 - 正门 - 2023-07-30 02.jpg|ซุ้มทางเข้า
File:佛光寺 - 寺塔 - 2023-07-30.jpg|เจดีย์


## อ้างอิง

### บรรณานุกรม
* 
*
ปฏิฐานนิยม

**ปฏิฐานนิยม** () เป็นสาขาวิชาปรัชญาที่ยึดถือแนวคิดว่าองคภาวะซึ่งสามารถสังเกตได้โดยตรงจากประสบการณ์เท่านั้นที่อยู่ภายในขอบข่ายการศึกษาทางวิทยาศาสตร์ ปฏิฐานนิยมมุ่งสร้างทฤษฎีหรือกฎทั่วไปซึ่งแสดงให้เห็นความสัมพันธ์ระหว่างปรากฏการณ์ต่าง ๆ 

แม้ว่าแนวทางปฏิญานนิยมจะเป็นหัวข้อที่เกิดขึ้นซ้ำแล้วซ้ำเล่าในประวัติศาสตร์ความคิดของชาวตะวันตก แต่แนวคิดปฏิญานนิยมสมัยใหม่เกิดขึ้นเป็นครั้งแรกในช่วงต้นศตวรรษที่ 19 โดยโอกุสต์ กงต์ สำนักปรัชญาของเขาถือว่าสังคมนั้นดำเนินไปตาม กฎทางวิทยาศาสตร์เช่นเดียวกับโลกทางกายภาพ หลังจาก จากแนวคิดของกงต์ได้รับความนิยมก็เกิดขึ้นใน สาขาตรรกศาสตร์ จิตวิทยา เศรษฐศาสตร์ ประวัติศาสตร์ และสาขาความคิดอื่น ๆ 

## อ้างอิง

หมวดหมู่:ทฤษฎีทางญาณวิทยา
หมวดหมู่:ปรัชญาสังคมศาสตร์
หมวดหมู่:ปรัชญาวิทยาศาสตร์
โอกุสต์ กงต์

**โอกุสต์ กงต์** (; 19 มกราคม ค.ศ. 1798 – 5 กันยายน ค.ศ. 1857)  เป็นนักปรัชญา นักคณิตศาสตร์ และนักเขียนชาวฝรั่งเศสผู้วางหลักคำสอนของปฏิฐานนิยม เขาได้รับการยกย่องว่าเป็น นักปรัชญาแห่งวิทยาศาสตร์คนแรกในความหมายสมัยใหม่ของคำนี้ ความคิดของกงต์ยังถือเป็นรากฐานของการพัฒนาสังคมวิทยา โดยเขาเป็นผู้ประดิษฐ์คำศัพท์นี้ขึ้นมาและถือว่าสาขาวิชานี้เป็นศาสตร์ที่ประสบความสำเร็จที่โดดเด่นที่สุดของวิทยาศาสตร์

## อ้างอิง

หมวดหมู่:นักสังคมวิทยาชาวฝรั่งเศส
หมวดหมู่:นักปรัชญาในคริสต์ศตวรรษที่ 19
หมวดหมู่:ศาสดา
หมวดหมู่:บุคคลที่เสียชีวิตในปี พ.ศ. 2400
หมวดหมู่:บุคคลที่เกิดในปี พ.ศ. 2341
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**การเลือกตั้ง[[สมาชิกสภาผู้แทนราษฎรจังหวัดเพชรบูรณ์]] พ.ศ. 2518** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองเพชรบูรณ์, อำเภอหล่มสัก และอำเภอหล่มเก่า

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหนองไผ่, อำเภอวิเชียรบุรี, อำเภอชนแดน และกิ่งอำเภอศรีเทพ

## ดูเพิ่ม
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

## อ้างอิง

เพชรบูรณ์
หมวดหมู่:การเลือกตั้งในจังหวัดเพชรบูรณ์
ปรัตถนิยม

thumb| การให้ทานแก่คนยากจนมักถือเป็นการกระทำที่เห็นแก่คนอื่น
**ปรัตถนิยม** หรือ **คติเห็นแก่ผู้อื่น** () เป็นหลักการและแนวทางปฏิบัติที่คำนึงถึงความอยู่เย็นเป็นสุข และ/หรือความสุขของมนุษย์ หรือสัตว์อื่น ๆ โดยไม่ขึ้นอยู่กับความคิดเห็นหรือปฏิกิริยาของบุคคลใดต่อตนเอง แม้ว่าเป้าหมายแห่งการเห็นแก่ผู้อื่นจะมีความหลากหลาย แต่สิ่งนี้ถือเป็นคุณค่าทางศีลธรรมที่สำคัญในหลายวัฒนธรรมและศาสนา อาจมีความหมายเดียวกับคำว่าเสียสละ ความหมายทางตรงกันข้าม คือ ความเห็นแก่ตัว

คำว่า *altruism* เป็นที่นิยม (และอาจคิดขึ้น) โดยนักปรัชญาชาวฝรั่งเศส โอกุสต์ กงต์ ในภาษาฝรั่งเศส ซึ่งมีความหมายว่า  เป็นคำตรงข้ามของอัตตัตถนิยม, อัตตานิยม (egoism) กงต์ได้มาจากคำ  ในภาษาอิตาลี ซึ่งได้มาจากภาษาละติน  แปลว่า "คนอื่น" หรือ "ใครคนอื่น"

## อ้างอิง

หมวดหมู่:คุณธรรม
หมวดหมู่:มนุษยสัมพันธ์
หมวดหมู่:ปรัชญาสังคม
หมวดหมู่:การให้
หมวดหมู่:จิตวิทยาจริยศาสตร์
หมวดหมู่:ศีลธรรม
ปาริธ ทิมทอง

**ปาริธ ทิมทอง** (เกิด 8 ธันวาคม 2539) เป็นนักแสดงชายชาวไทย สำเร็จการศึกษาระดับชั้นมัธยมปลายที่ โรงเรียนสวนกุหลาบวิทยาลัย และจบการศึกษาจากคณะวิศวกรรมศาสตร์ มหาวิทยาลัยเกษตรศาสตร์

## ผลงาน

### ละครโทรทัศน์

## อ้างอิง

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงสังกัดช่อง 3 เอชดี
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:นักแสดงชายชาวไทย
นิกโก เซ็นโซลี

**นิกโก เซ็นโซลี** (; เกิดวันที่ 14 มิถุนายน ค.ศ. 2005) เป็นนักฟุตบอลชาวซานมารีโนที่เล่นเป็นกองกลางในซานมารีโนอากาเดมีและฟุตบอลทีมชาติซานมารีโน

## อาชีพสโมสร
ณ วันที่ 28 ธันวาคม ค.ศ. 2023 เซ็นโซลีได้รับการยืมตัวจาก Sangiuliano

## อาชีพนานาชาติ
เซ็นโซลีเปิดตัวให้กับฟุตบอลทีมชาติซานมารีโนอาวุโสในวันที่ 20 มีนาคม ค.ศ. 2024 ในการแข่งขันรอบกระชับมิตรกับเซนต์คิตส์และเนวิส ณ วันที่ 5 กันยายน ค.ศ. 2024 ในการแข่งขันยูฟ่าเนชันส์ลีก 2024–25 กลุ่มดีต่อลิกเตนสไตน์ เขาทำคะแนนให้กับประเทศ ทำให้เป็นการแข่งขันแรกในประวัติศาสตร์ที่ซานมารีโนชนะ และเป็นการชนะครั้งที่สองจากการแข่งขันทั้งหมด (การชนะครั้งล่าสุดและครั้งสุดท้ายก่อนหน้าการแข่งขันนี้เป็นการแข่งกระชับมิตรกับลิกเตนสไตน์ในวันที่ 28 เมษายน ค.ศ. 2004)

## สถิติอาชีพ
### นานาชาติ

### ประตูนานาชาติ

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวซานมารีโน
หมวดหมู่:นักฟุตบอลนานาชาติซานมารีโน
หมวดหมู่:นักฟุตบอลกองกลางชาย
หมวดหมู่:ผู้เล่นในเซเรียดี
ซีติ่ญ

"**ซีติ่ญ**" (,  จาก) เป็นเพลงโดย ฮหว่าง ถวี่ ลิญ นักร้องชาวเวียดนามที่เผยแพร่ใน ค.ศ. 2022 เป็นซิงเกิลที่สองในอัลบั้มสตูดิโอที่ 4 ชื่อ *Link* ส่วน "ซีติ่ญ" ฉบับรีมิกซ์ของ Cukak กลายเป็นกระแสในติ๊กต็อกผ่านการเต้นคัฟเวอร์

## การประพันธ์
เพลงนี้ได้รับการประพันธ์และเรียบเรียงโดยวง DTAP และได้รับแรงบันดาลใจจากวัฒนธรรมสามเหลี่ยมปากแม่น้ำโขงในเวียดนามตอนใต้ ถวี่ ลิญระบุว่าเพลงนี้ได้รับแรงบันดาลใจจากการตกหลุมรักครั้งแรกของเธอตอนยังวัยรุ่น เพลงนี้แต่งขึ้นในเวลาสองชั่วโมงและบันทึกเสียงเพียงสองวัน "ซีติ่ญ" () เป็นการเล่นคำจากคำศัพท์ภาษาเวียดนามว่า "" หมายถึง "ตกหลุมรัก" หรือ "รักอย่างบ้าคลั่ง"

## มิวสิกวิดีโอ

มิวสิกวิดีโอสำหรับ "ซีติ่ญ" กำกับโดยคาวาอี ต๊วน อัญ และเขียนเนื้อร้องโดยมิญ เจิว ผู้ออกแบบแฟชั่นในวิดีโอคือฮหว่าง กู วิดีโอนี้เล่าเรื่องต่อจากวิดีโอ "*แซวเกว๋*" ซิงเกิลแรกจากอัลบั้ม "ลิงก์" ซึ่งเปิดตัวเมื่อวันที่ 1 มกราคม ค.ศ. 2022

## ในวัฒนธรรมร่วมสมัย
"ซีติ่ญ"กลายเป็นเพลงที่เป็นที่นิยมทั่วโลกผ่านรีมิกซ์โดย Cukak ในติ๊กต็อกที่ผู้ใช้โพสต์ตนเองเต้นกับเพลงนี้

## ชาร์ต

### ชาร์ตรายสัปดาห์

### ชาร์ตปลายปี

## อ้างอิง
ออสเตรเลียนวอลเลย์บอลซูเปอร์ลีก

**มหินทราออสเตรเลียนวอลเลย์บอลซูเปอร์ลีก** () เป็นการแข่งขันวอลเลย์บอลชายระดับสูงสุดของประเทศออสเตรเลีย จัดขึ้นโดยวอลเลย์บอลออสเตรเลีย (วีเอ) ก่อตั้งขึ้นในปี ค.ศ. 1998 ในชื่อ *ออสเตรเลียนวอลเลย์บอลลีก* ในฤดูกาล 2007 ได้ใช้ชื่อว่า *เนชันแนลวอลเลย์บอลแชลเลนจ์* () และตั้งแต่ฤดูกาล 2019 ได้เปลี่ยนชื่อเป็น *ออสเตรเลียนวอลเลย์บอลซูเปอร์ลีก* โดยทีมที่เข้าร่วมจะเป็นตัวแทนของรัฐและดินแดนในประเทศออสเตรเลีย

## สโมสรที่เข้าร่วม

## ทำเนียบผู้ชนะเลิศ

## จำนวนครั้งที่ชนะ

## อ้างอิง

## แหล่งข้อมูลอื่น
* Volleyball Australian

หมวดหมู่:วอลเลย์บอลลีกระดับประเทศ
หมวดหมู่:วอลเลย์บอลชายลีก
หมวดหมู่:วอลเลย์บอลในประเทศออสเตรเลีย
หมวดหมู่:ลีกกีฬาที่ก่อตั้งในปี พ.ศ. 2541
หมวดหมู่:ลีกกีฬาอาชีพในประเทศออสเตรเลีย
ความมั่นคงสาธารณะ (แก้ความกำกวม)

**[[ความมั่นคงสาธารณะ]]** คือการป้องกันและคุ้มครองเหตุการณ์ที่อาจก่อให้เกิดอันตรายต่อความปลอดภัยของประชาชนจากอันตราย การบาดเจ็บ หรือความเสียหายต่อทรัพย์สินที่สำคัญ

**ความมั่นคงสาธารณะ** อาจหมายถึง:

* กองกำลังความมั่นคงสาธารณะประชาชนเวียดนาม, เป็นตำรวจแห่งชาติและกองกำลังความมั่นคงหลักของสาธารณรัฐสังคมนิยมเวียดนาม
* กระทรวงป้องกันความสงบ (ประเทศลาว), เป็นกระทรวงมหาดไทยของประเทศลาว
ล่อซุน

**ล่อซุน** มีชื่อในภาษาจีนกลางว่า **หลู ซฺวิ่น** () เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง*[[สามก๊ก]]* (*ซานกั๋วเหยี่ยนอี้*) เป็นขุนพลของรัฐจ๊กก๊กในยุคสามก๊ก

ล่อซุนเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
ล่อซุนปรากฏเป็นตัวละครในนวนิยาย*สามก๊ก*ตอนที่ 116 ตามความในนวนิยาย*สามก๊ก* เมื่อจงโฮยขุนพลของรัฐวุยก๊กยกทัพบุกรัฐจ๊กก๊กในปี ค.ศ. 263 ล่อซุนในเวลานั้นอยู่รักษาด่านที่อำเภอลำเต๋ง (南鄭縣 *หนานเจิ้งเซี่ยน*; อยู่ในนครฮั่นจง มณฑลฉ่านซีในปัจจุบัน) ทราบข่าวว่าทัพวุยก๊กกำลังยกมาใกล้ จึงให้ซุ่มทหารถือหน้าไม้กลอยู่ที่สะพานป๊กเกียว (木橋 *มู่เฉียว*;  "สะพานไม้") ที่อยู่หน้าด่าน สามารถโจมตีเคาหงี (許儀 *สฺวี่ อี๋*) นายทัพหน้าของฝ่ายวุยก๊กจนต้องล่าถอย ต่อมาจงโฮยนำทหารม้าร้อยกว่านายยกไปดูด้วยตนเอง ล่อซุนก็สั่งให้ทหารระดมยิงหน้าไม้กลออกไป จงโฮยจึงหันม้าหนี ล่อซุนนำทหารห้าร้อยนายออกจากด่านไล่ตามตี จงโฮยเร่งม้าข้ามสะพานป๊กเกียว แต่พื้นสะพานแตกเป็นรอยทำให้เท้าม้าของจงโฮยติดอยู่ในรอยแตกไม่สามารถขึ้นมาได้ จงโฮยจึงทิ้งม้าและออกวิ่ง ล่อซุนไล่ตามจงโฮยจะใช้ทวนแทง ทหารของวุยก๊กชื่อซุนไค (荀愷 *สฺวิน ข่าย*) หันกลับมาใช้เกาทัณฑ์ยิงถูกล่อซุน ล่อซุนตกม้าเสียชีวิต หลังจงโฮยยึดได้ด่านลำเต๋ง จึงเลื่อนตำแหน่งให้ซุนไคเป็นผู้พิทักษ์ทัพ (護軍 *ฮู่จฺวิน*) และสั่งประหารชีวิตเคาหงีฐานละเลยในการซ่อมแซมสะพานจนเป็นเหตุให้ขาม้าของจงโฮยติดอยู่ในรอยแตกบนสะพาน

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

## บรรณานุกรม
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 116.

หมวดหมู่:ตัวละครสมมติในยุคสามก๊ก
เจเนต เยลเลน

**เจเนต ลูว์อิส เยลเลน** (Janet Louise Yellen) เป็นนักเศรษฐศาสตร์ชาวอเมริกัน ดำรงตำแหน่งรัฐมนตรีว่าการกระทรวงการคลังคนที่ 78 และเคยดำรงตำแหน่งประธานธนาคารกลางสหรัฐคนที่ 15 ถือเป็นสตรีคนแรกที่ได้ดำรงตำแหน่งทั้งสองดังกล่าว นอกจากนี้เธอยังเป็นอาจารย์สอนบริหารธุรกิจและเศรษฐศาสตร์ที่มหาวิทยาลัยเยล

## ประวัติ
เยลเลนเกิดเมื่อวันที่ 13 สิงหาคม 1946 ในนครบรูคลิน รัฐนิวยอร์ก ครอบครัวเป็นชาวยิวที่อพยพจากประเทศโปแลนด์ บิดาเป็นนายแพทย์ มารดาเป็นครูโรงเรียนประถมศึกษา

เธอจบการศึกษาเศรษฐศาสตร์บัณฑิตจากมหาวิทยาลัยบราวน์ (Brown University) และสำเร็จการศึกษาปริญญาเอกจากมหาวิทยาลัยเยล ซึ่งเธอได้ทำการศึกษาด้านเศรษฐศาสตร์เชิงลึกและมีความเชี่ยวชาญด้านแรงงาน การเงิน และนโยบายการคลัง เยลเลนเริ่มต้นอาชีพในฐานะอาจารย์สอนวิชาเศรษฐศาสตร์ที่มหาวิทยาลัยแคลิฟอร์เนีย เบิร์กลีย์ (UC Berkeley) ต่อมาเข้าทำงานในธนาคารกลางสหรัฐ เป็นหนึ่งในกรรมการบริหาร เธอได้รับการยกย่องว่าเป็นนักเศรษฐศาสตร์ที่มีมุมมองรอบด้าน โดยเฉพาะการให้ความสำคัญกับการวิเคราะห์ตลาดแรงงาน ซึ่งทำให้เธอสามารถเข้าใจผลกระทบของนโยบายการเงินต่อชีวิตของประชาชนได้อย่างลึกซึ้ง

### ประธานธนาคารกลางสหรัฐ
ในปี 2014 เยลเลนได้รับการแต่งตั้งให้เป็นประธานธนาคารกลางสหรัฐ ซึ่งเป็นช่วงเวลาที่เศรษฐกิจสหรัฐกำลังฟื้นตัวจากวิกฤตการเงินโลก เธอได้รับการยกย่องว่าเป็นผู้นำที่สามารถดำเนินนโยบายการเงินอย่างชาญฉลาด ด้วยการใช้อัตราดอกเบี้ยต่ำเพื่อกระตุ้นเศรษฐกิจและลดอัตราการว่างงาน ซึ่งเป็นกลยุทธ์ที่ทำให้เศรษฐกิจสหรัฐเติบโตอย่างต่อเนื่อง อย่างไรก็ตาม เยลเลนยังต้องเผชิญกับความท้าทายในการควบคุมอัตราเงินเฟ้อ ซึ่งเป็นปัญหาสำคัญที่ส่งผลต่อเศรษฐกิจโลกในระยะยาว เธอสิ้นสุดวาระการเป็นประธานธนาคารกลางในปี 2018

### รัฐมนตรีว่าการกระทรวงการคลัง
ในปี 2021 ประธานาธิบดีโจ ไบเดิน เสนอชื่อเธอให้เป็นรัฐมนตรีว่าการกระทรวงการคลัง เธอกลายเป็นสตรีคนแรกที่ดำรงตำแหน่งนี้ เยลเลนในฐานะรัฐมนตรีคลังเผชิญกับความท้าทายหลายด้าน ตั้งแต่วิกฤตโควิด-19 ปัญหาเงินเฟ้อที่เพิ่มสูงขึ้น รวมถึงความไม่แน่นอนทางเศรษฐกิจจากความขัดแย้งทางการค้าระหว่างประเทศ

แนวทางการทำงานของเยลเลนในฐานะรัฐมนตรีว่าการกระทรวงการคลังเน้นที่การฟื้นฟูเศรษฐกิจหลังการระบาดของโควิด-19 โดยเฉพาะการจัดการงบประมาณของประเทศ การส่งเสริมการลงทุนในโครงสร้างพื้นฐาน และการช่วยเหลือธุรกิจขนาดเล็ก เยลเลนยังให้ความสำคัญกับปัญหาการเปลี่ยนแปลงสภาพภูมิอากาศ โดยสนับสนุนนโยบายที่ส่งเสริมการใช้พลังงานที่ยั่งยืนและการลดการปล่อยก๊าซเรือนกระจก นอกจากนี้ เยลเลนยังเป็นผู้สนับสนุนการปฏิรูประบบภาษีระหว่างประเทศ เพื่อให้เกิดความเป็นธรรมและลดช่องโหว่ทางภาษีที่บริษัทข้ามชาติใช้ในการหลบเลี่ยงภาษี เธอได้ผลักดันข้อตกลงภาษีขั้นต่ำโลกที่กำหนดให้บริษัทข้ามชาติต้องเสียภาษีขั้นต่ำไม่ต่ำกว่า 15% ซึ่งเป็นการร่วมมือครั้งสำคัญกับประเทศต่างๆ เพื่อสร้างความเสมอภาคทางภาษีในระดับสากล

## อ้างอิง

หมวดหมู่:นักเศรษฐศาสตร์ชาวอเมริกัน
หมวดหมู่:รัฐมนตรีว่าการกระทรวงการคลังสหรัฐ
ฝอกวางชาน

**ฝอกวางชาน** (; FGS) เป็นองค์การศาสนาพุทธมหายานแบบจีนและคณะสงฆ์ที่มีสำนักงานใหญ่อยู่ในเกาสฺยง ประเทศไต้หวัน ที่นึดถือแนวปฏิบัติของศาสนาพุทธแบบมนุษยนิยมอันมีที่มาย้อนไปได้ถึงสำนักหลินจี้ในศาสนาพุทธนิกายฉาน สำนักวานใหญ่ขององค์การที่อารามฝอกวางชานเป็นอารามพุทธที่ใหญ่ที่สุดในประเทศ และถือเป็นหนึ่งในองค์กรการกุศลที่ใหญ่ที่สุดในไต้หวัน นอกจากนี้ยังมีองค์การภาคฆราวาสในชื่อสมาคมแสงพุทธะนานาชาติ

คณะสงฆ์ฝอกวางชานตั้งขึ้นในปี 1967 โดยภิกษุซิง หยุน เพื่อเผยแผ่ศาสนาพุทธแบบมนุษยนิยมและมีบทบาทในการนำพาศาสนาพุทธแบบจีนให้ปรับเข้ากับบริบทโลกสมัยใหม่ รวมถึงเป็นที่รู้จักจากการนำเทคโนโลยีใหม่ ๆ มาปรับใช้ในองค์การและในวัดของสำนัก เป้าหมายของฝอกวางชานนับตั้งแต่ก่อตั้งคือเพื่อเป็น "แปดสำนักพุทธของจีนรวมกัน" () ฝอกวางชานมีสถานศึกษาในสังกัดจำนวนหนึ่งซึ่วรวมถึงมหาวิทยาลัยฝอกวางในไต้หวัน และมหาวิทยาลัยเวสต์ในสหรัฐซึ่บเปิดสอนทั้งพุทธศาสนศึกษาและวิชาทางโลก

ในไต้หวัน ภิกษุซิง หยุน มักได้รับสมญาเป็นหนึ่งใน "สี่ราชามหาสวรรค์" และฝอกวางชานเป็นหนึ่งใน "สี่เขาใหญ่" หรือองค์กรพุทธสี่องค์กรสำคัญของไต้หวัน อีกสามที่คือ เขากลองธรรม, สือจี่ และ จุงไถชาน

## อ้างอิง

หมวดหมู่:องค์การในประเทศไต้หวัน
หมวดหมู่:องค์การศาสนาพุทธ
หมวดหมู่:ศาสนาพุทธในประเทศไต้หวัน
บรอมเฮกซีน

**บรอมเฮกซีน** (bromhexine) เป็นยาละลายเสมหะที่ใช้รักษาโรคระบบทางเดินหายใจที่มีเสมหะเหนียวหรือมีมากเกินไป
ได้พัฒนาขึ้นในห้องปฏิบัติการเชิงวิจัยของบริษัทยาเยอรมัน Boehringer Ingelheim ในช่วงปลาย เพื่อเป็นส่วนผสมออกฤทธิ์ทางเภสัชกรรม
ได้รับสิทธิบัตรในปี1961 
วางจำหน่ายในปี1963 ภายใต้เครื่องหมายการค้า Bisolvon® 
และเริ่มใช้ทางการแพทย์ในปี1966

## หน้าที่
ยามีไว้เพื่อสนับสนุนกลไกการกำจัดเสมหะออกจากระบบทางเดินหายใจของร่างกาย
เป็นยาที่ช่วยการหลั่งสารคัดหลั่ง โดยเพิ่มการผลิตเมือกชนิดใสในทางเดินหายใจ ซึ่งทำให้เสมหะบางลงและหนืดน้อยลง
นี่ช่วยขับเสมหะ คือทำให้เซลล์ขน (ซิลเลีย) สามารถขนเสมหะออกจากปอดได้ง่ายขึ้น
ด้วยเหตุนี้ จึงมักเติมยาลงในยาน้ำแก้ไอ

มีข้อบ่งใช้เป็น "การรักษาโดยละลายเสมหะในโรคหลอดลมและปอดที่การหลั่งเสมหะและการขับเสมหะผิดปกติ"

บรอมเฮกซีนมีอยู่ในยารูปแบบต่างๆ ทั้งยาน้ำเชื่อมความเข้มข้นสูง () และต่ำ () ยาเม็ดและยาเม็ดชนิดละลายน้ำ (ทั้งคู่ 8 มก.)
และสารละลายสำหรับรับประทาน 10 มก./5 มล. ซึ่งสามารถปรับให้เหมาะกับความจำเป็นของผู้ป่วย
ขนาดการใช้ยาแตกต่างกันตามอายุและน้ำหนัก แต่มีผลิตภัณฑ์สำหรับทุกกลุ่มอายุตั้งแต่ทารกขึ้นไป
เป็นยาที่ได้การยอมรับโดยคนไข้อดทนต่อยาได้ดี

## เชิงอรรถและอ้างอิง

หมวดหมู่:ยาที่ออกฤทธิ์ต่อระบบหายใจ
หมวดหมู่:อะนิลีน
ภาณุพรรณ จันทนะวงษ์

**ภาณุพรรณ จันทนะวงษ์** (เกิด 7 พฤศจิกายน 2534) หรือที่รู้จักกันในชื่อ **เจแปน หกฉากครับจารย์** เป็นนักแสดง นักแสดงตลก พิธีกร ผู้กำกับภาพยนตร์ และยูทูบเบอร์ชาวไทย

## ประวัติ
ภาณุพรรณเกิดเมื่อวันที่ 7 พฤศจิกายน 2534 ที่จังหวัดสิงห์บุรี จบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ สาขาวิชาภาพยนตร์ (ปัจจุบันคือ **คณะดิจิทัลมีเดียและศิลปะภาพยนตร์**) 

## เข้าสู่วงการ
ภาณุพรรณเริ่มเป็นที่รู้จักจากการที่เขาและเพื่อน ๆ ในคณะได้ทำคลิปล้อเลียนตัวอย่างภาพยนตร์โพสต์ลงช่องยูทูบ Buffet Channel ของ บุฟเฟต์ โปรดักชั่น ซึ่งเป็น Production House ที่เขาและเพื่อน ๆ ได้ก่อตั้งขึ้น ต่อมา ภาณุพรรณเข้าสู่วงการบันเทิงอย่างเต็มรูปแบบ หลังจากที่เขาและกลุ่มเพื่อนของเขาได้ไปออกรายการซูเปอร์หม่ำ ที่มีหม่ำ จ๊กมก เป็นพิธีกร จึงถูกชักชวนให้มาแสดงในช่วงละครของรายการชิงร้อยชิงล้าน และมีผลงานเรื่อยมาหลังจากนั้น

ก่อนหน้านั้นในปี พ.ศ. 2558 ภาณุพรรณได้เป็นผู้กำกับภาพยนตร์ในภาพยนตร์เรื่อง เพื่อนขีดเส้นใต้ ซึ่งเป็นภาพยนตร์ที่เขาและเพื่อนในคณะอีก 2 คนพัฒนามาจากวิทยานิพนธ์ของพวกเขาเอง และในปี พ.ศ. 2556 เขาร่วมแสดงเป็นนักแสดงประจำรายการในรายการ ฮาจะเกร็ง รีบอร์น

## ผลงาน
### กำกับภาพยนตร์

### ภาพยนตร์

### ละครโทรทัศน์

### ซิตคอม

### รายการโทรทัศน์

## อ้างอิง

หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดสิงห์บุรี
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:พิธีกรชาวไทย
หมวดหมู่:ผู้กำกับภาพยนตร์ชาวไทย
แกลเอ (จังหวัดเคร์มอนชอฮ์)

**แกลเอ** () เป็นนครและเมืองหลักในอำเภอบีแลวอร์ เทศมณฑลเคร์มอนชอฮ์ จังหวัดเคร์มอนชอฮ์ ประเทศอิหร่าน และยังเป็นศูนย์กลางของตำบลรอซอแวร์

## ประชากร
เมื่อแกลเอยังเป็นหมู่บ้านในตำบลรอซอแวร์ของอำเภอกลาง ในสำมะโนแห่งชาติ พ.ศ. 2549 ระบุประชากร 978 คนใน 230 ครัวเรือน จากนั้นสำมะโน พ.ศ. 2554 ระบุไว้ที่ 1,160 คนใน 316 ครัวเรือน ในตอนนั้นตำบลนี้แยกจากอำเภอเพื่อสถาปนาอำเภอบีแลวอร์ใหม่ สำมะโน พ.ศ. 2559 ระบุรประชากรในนครที่ 1,130 คนใน 315 ครัวเรือน ถือเป็นหมู่บ้านที่มีประชากรมากที่สุดในตำบลนี้

หลังจัดทำสำมะโนล่าสุด หมู่บ้านแกลเอได้รับการเลื่อนสถานะเป็นนคร

## อ้างอิง
ทบวงประสิทธิภาพรัฐบาล

**ทบวงประสิทธิภาพรัฐบาล** ()) เป็นทบวงการชำนัญพิเศษของประธานาธิบดีสหรัฐ ซึ่งประกาศโดยดอนัลด์ ทรัมป์ ในการตำรงตำแหน่งประธานาธิบดีสหรัฐสมัยที่สอง ทบวงนี้นำโดยอีลอน มัสก์ 

แม้มีชื่อดังกล่าว แต่ก็ไม่ได้มีสถานะเป็นหน่วยงานของรัฐอย่างเป็นทางการ เนื่องจากการก่อตั้งหน่วยงานระดับทบวงหรือกระทรวงต้องได้รับการอนุมัติจากรัฐสภา

มัสก์กล่าวว่าเขาเชื่อว่าคณะกรรมการดังกล่าวจะสามารถลดงบประมาณของรัฐบาลกลางสหรัฐได้ 2 ล้านล้านดอลลาร์ เจมี่ ไดมอนซีอีโอของเจพีมอร์แกนเชสสนับสนุนแนวคิดดังกล่าว นักวิจารณ์บางคนตั้งคำถามว่า ทบวงประสิทธิภาพรัฐบาลถือเป็นความขัดแย้งทางผลประโยชน์สำหรับมัสก์หรือไม่ เนื่องจากบริษัทของเขาเป็นผู้รับงานจากรัฐบาลกลาง

## การทำงาน
ในเดือนพฤศจิกายน 2024 ดอนัลด์ ทรัมป์ได้เลือกนักธุรกิจพันล้านอย่างอีลอน มัสก์และ วิเวก รามสวามีให้ดำรงตำแหน่งผู้บริหารในฐานะคณะกรรมาธิการร่วม เนื่องจากคาดว่าทบวงประสิทธิภาพรัฐบาลจะเป็นผู้บริหารที่ปรึกษา (และไม่ใช่กระทรวงรัฐบาลสหรัฐ) ความเป็นรัฐมนตรีจึงไม่จำเป็นต้องได้รับการยืนยันจากวุฒิสภาแต่ทำหน้าที่ตามความพอใจของประธานาธิบดีแทน

แม้หน่วยงานนี้มีชื่อว่า Department แต่ไม่ได้มีสถานะเป็นกระทรวง ผู้บังคับบัญชาหน่วยงานไม่ถือเป็นสมาชิกของคณะรัฐมนตรี ด้วยเหตุนี้ จึงมีสถานะเป็นเพียงทบวงเป็นในสังกัดของสำนักงานบริหารของประธานาธิบดีหรือคณะกรรมาธิการของประธานาธิบดีที่ทำงานอย่างใกล้ชิดกับสำนักงานบริหารงบประมาณ

## หมายเหตุ

## อ้างอิง

## อ่านเพิ่ม
* 
* 

## แหล่งข้อมูลอื่น
* 
* 
* 
* 
* DOGE timeline

หมวดหมู่:อีลอน มัสก์
Leg extension

300px|thumb|Leg extension
**Leg extension**
เป็นการยกน้ำหนักที่มุ่งเน้นกล้ามเนื้อต้นขาด้านหน้า (quadriceps femoris)
โดยใช้เครื่องออกกำลังกายที่เรียกว่า leg extension
มีผู้ผลิตเครื่องเช่นนี้หลายราย แต่ละเครื่องต่างกันบ้าง
ปกติยิมและห้องยกน้ำหนักจะมีเครื่องนี้
เป็นการออกกำลังกายแยกกล้ามเนื้อที่ออกแรงกล้ามเนื้อกลุ่มเดียว คือกล้ามเนื้อต้นขาด้านหน้า
ไม่ควรถือเป็นการออกกำลังขาแบบครบถ้วนเหมือนท่า squat หรือ เดดลิฟต์

การออกกำลังกายทำโดยการงอเข่าแล้วเหยียดขา จากนั้นลดขาลงกลับสู่ท่าเริ่มต้น
การออกกำลังกายมุ่งเป้าไปที่กล้ามเนื้อต้นขาทั้งสี่มัด
รวมทั้ง vastus lateralis, vastus intermedius, vastus medialis และ rectus femoris
งานวิจัยแสดงว่า ถ้านั่งงอหลัง/สะโพกขึ้น แทนที่ จากแนวขา/ท่าตัวตรงตามปกติ (คือหลังไม่ตั้งฉากกับกับขา) จะกระตุ้นกล้ามเนื้อ rectus femoris ได้ดีกว่า

## ความเสี่ยงการบาดเจ็บ
มืออาชีพด้านฟิตเนสและโค้ชบางท่านแนะนำไม่ให้ใช้เครื่อง leg extension 
เพราะเชื่อว่าเครื่องสร้างแรงกดที่เข่าและข้อเท้ามากเกินควร
อย่างไรก็ตาม ความกังวลนี้อาจมาจากเรื่องเล่าต่อๆ กันมา ไม่ใช่จากการวิจัยที่น่าเชื่อถือ
แม้จะมีหลักฐานบ้างว่า moment arm ที่ผิดธรรมชาติของ leg extension จะก่อแรงตึงต่อเอ็นไขว้หน้า () อย่างต่อเนื่อง
แต่ก็ไร้หลักฐานว่า นี่เพิ่มความเสี่ยงการบาดเจ็บ ยกเว้นสำหรับผู้ที่มีปัญหา ACL อยู่ก่อนแล้ว
leg extension เป็นการออกกำลังกายที่ดีเพื่อแยกออกกำลังกล้ามเนื้อต้นขาต่างหากๆ
แต่เช่นเดียวกับการออกกำลังกายแยกกล้ามเนื้อทั้งหมด ควรทำเป็นส่วนของโปรแกรมแบบองค์รวมที่ฝึกกล้ามเนื้อทั้งหมด 
โดยเฉพาะคู่กล้ามเนื้อตรงกันข้าม (เช่น กล้ามเนื้อต้นขา กล้ามเนื้อหลังขา และกล้ามเนื้อสะโพก) 
เพื่อหลีกเลี่ยงความไม่สมดุลของกล้ามเนื้อ ซึ่งสัมพันธ์กับความเสี่ยงการบาดเจ็บที่เพิ่มขึ้น

## เชิงอรรถและอ้างอิง

หมวดหมู่:การออกกำลังกายโดยใช้น้ำหนัก
เจดีย์เจาะเซน

**เจดีย์เจาะเซน** (, ) เป็นเจดีย์ในศาสนาพุทธที่ตั้งอยู่ชานเมืองอมรปุระ ภาคมัณฑะเลย์ ประเทศพม่า องค์เจดีย์สร้างปกคลุมด้วยหยกกว่า 10,000 ตัน (10,000,000 กิโลกรัม) และมีความสูง  ว่ากันว่าเป็นเจดีย์องค์แรกของโลกที่สร้างขึ้นจากหยก

เจดีย์นี้สร้างขึ้นโดยตระกูลชาวพม่าที่ทำอุตสาหกรรมขุดเจาะหยก นำโดย โซ ไนง์ (Soe Naing) และ เอ เอ ไคง์ (Aye Aye Khaing) ผู้บริจาคทั้งที่ดินที่สร้างเจดีย์และองค์เจดีย์ การก่อสร้างเริ่มต้นในเดือนพฤศจิกายน ค.ศ. 2012 และประกอบพิธียกที่ (ยกฉัตรยอดเจดีย์) ในวันที่ 5 มิถุนายน ค.ศ. 2015

## อ้างอิง

หมวดหมู่:เจดีย์ในประเทศพม่า
หมวดหมู่:สิ่งก่อสร้างในภาคมัณฑะเลย์
หมวดหมู่:สิ่งก่อสร้างที่สร้างเสร็จในปี พ.ศ. 2556
เดอะคัลเลอร์สวิธอิน

เป็นภาพยนตร์แอนิเมชันญี่ปุ่นที่ออกฉายในปี พ.ศ. 2567 กำกับโดย นาโอโกะ ยามาดะ และผลิตโดยสตูดิโอ Science Saru ภาพยนตร์ออกฉายในโรงภาพยนตร์ญี่ปุ่นในเดือนสิงหาคม พ.ศ. 2567

## เรื่องย่อ
โททสึโกะ นักเรียนมัธยมปลายมีความสามารถในการมองเห็นคนเป็นสี และรู้สึกสนใจเป็นพิเศษในสีที่เธอมองเห็นในตัวคิมิ เพื่อนร่วมชั้น หลังจากแอบตามคิมิไปที่ร้านหนังสือมือสอง โททสึโกะบังเอิญพูดเป็นนัยว่าเธอเล่นเปียโนได้ ซึ่งทำให้เธอได้เข้าร่วมวงดนตรีกับคิมิที่เล่นกีตาร์ได้ และรุย เด็กหนุ่มที่สะสมอุปกรณ์ดนตรีและเล่นเธเรมิน มิตรภาพของทั้งสามคนพัฒนาขึ้นเมื่อพวกเขาแต่งเพลงและเผชิญหน้ากับปัญหาต่าง ๆ ในชีวิตครอบครัว

## นักพากย์

## การผลิต

ในเดือนพฤศจิกายน พ.ศ. 2565 นาโอโกะ ยามาดะ กล่าวในบทสัมภาษณ์กับ *[[เครือข่ายข่าวอนิเมะ]]* ว่าเธอกำลังทำงานในภาพยนตร์ร่วมกับสตูดิโอ Science Saru โดยชื่อภาพยนตร์ได้รับการประกาศในเดือนธันวาคม พร้อมกับการประกาศว่า เรโกะ โยชิดะ เป็นผู้เขียนบทภาพยนตร์ และ เคนสุเกะ อุชิโอะ เป็นผู้แต่งดนตรีประกอบ

### การออกฉาย

ภาพยนตร์เรื่องนี้เดิมมีกำหนดฉายในโรงภาพยนตร์ญี่ปุ่นช่วงปลายปี พ.ศ. 2566 ต่อมาในเดือนสิงหาคม พ.ศ. 2566 โทโฮได้ประกาศเลื่อนฉายภาพยนตร์ไปเป็นปี พ.ศ. 2567 ภาพยนตร์เรื่องนี้ได้เข้าฉายรอบปฐมทัศน์ที่ เทศกาลภาพยนตร์แอนิเมชันนานาชาติอานซี ในเดือนมิถุนายน พ.ศ. 2567 และเข้าฉายในโรงภาพยนตร์ญี่ปุ่นเมื่อวันที่ 30 สิงหาคม พ.ศ. 2567

ในระดับสากล GKIDS มีกำหนดฉายในโรงภาพยนตร์ในอเมริกาเหนือในวันที่ 24 มกราคม พ.ศ. 2568 พร้อมกับเสียงพากย์ภาษาอังกฤษ ส่วนในสหราชอาณาจักร Anime Limited เป็นผู้จัดจำหน่ายภาพยนตร์เรื่องนี้

### มังงะดัดแปลง

มังงะดัดแปลงที่เขียนและวาดภาพประกอบโดย ซานามิ ซูซูกิ เริ่มตีพิมพ์ลงในเว็บไซต์ *Comic Newtype* ของสำนักพิมพ์ คาโดกาวะโชเต็ง ตั้งแต่วันที่ 16 กรกฎาคม พ.ศ. 2567

## การตอบรับ
ภาพยนตร์ได้รับรางวัล โกลเดน ก็อบเล็ต อะวอร์ดส์ ฟอร์ เบสท์ แอนิเมชัน ฟิล์ม จาก เทศกาลภาพยนตร์นานาชาติแห่งเซี่ยงไฮ้ ประจำปี พ.ศ. 2567 นอกจากนี้ยังได้รับรางวัล ออดิเอนซ์ อะวอร์ดส์ ร่วมกับเรื่อง *[[Memoir of a Snail]]* ในเทศกาล แอนิเมชัน อีส ฟิล์ม ครั้งที่ 7

## อ้างอิง

## แหล่งข้อมูลอื่น
*  
* 

หมวดหมู่:ภาพยนตร์ภาษาญี่ปุ่นในทศวรรษ 2020
หมวดหมู่:ภาพยนตร์แอนิเมชันญี่ปุ่นปี 2024
หมวดหมู่:แอนิเมชันที่มีบทภาพยนตร์ต้นฉบับ
หมวดหมู่:ภาพยนตร์ที่กำกับโดยนาโอโกะ ยามาดะ
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:Science Saru
หมวดหมู่:มังงะแนวโชเน็ง
หมวดหมู่:ภาพยนตร์แอนิเมชันที่แต่งเพลงโดยเคนสึกุ อุชิโอะ
หมวดหมู่:ภาพยนตร์ญี่ปุ่นที่ออกฉายในปี พ.ศ. 2567
คอแทม

**คอแทม** (; Khātam) เทนคิกเปอร์เซียโบราณในการทำงานฝังประดับ เป็นรูปแบบหนึ่งของการตัดต่อไม้ซึ่งทำด้วยการประดับพื้นผิวของวัตถุไม้โดยใช้ชิ้นไม้ กระดูก หรือโลหะ ที่ตัดออกมาเป็นชิ้นรูปเรขาคณิตที่มีขนาดพอดีอย่างวิจิตร ศิลปะการสร้างสรรค์คอแทมเรียกว่า **คอแทม-คอรี** (; Khatam-kari) หรือ **คอแทมแบนดี** (; khatam-bandi)

กระบวนการออกแบบแม่ลายงานฝังประดับนั้นเป็นกระบวนการที่ซับซ้อน บ้างครั้งอาจต้องใช้ชิ้นส่วนมากถึง 400 ชิ้นต่อตารางนิ้วสำหรับชิ้นงานที่มีคุณภาพมาตรฐาน แท่งไม้สีต่าง ๆ, งาช้าง, กระดูก, โลหะ หรือจากวัสดุอื่น ๆ จะถูกทากาวประกบเข้าด้วยกันเป็นกระจุกที่มีความยาวซึ่งมีหน้าตัดเป็นรูปกลม สี่เหลี่ยม หรือหลายเหลี่ยม จากนั้นจึงตัดออกมาเป็นแผ่นสไลซ์บาง ๆ และผสมกับอย่างอื่นเพื่อสร้างแม่ลายที่วิจิตร ในแต่ละลูกบาศก์เซนติเมตรอาจมีชิ้นส่วนเดี่ยว ๆ รวมกันถึง 250 ชิ้นที่ประกบติดกัน ก่อนนำมาขัดเงา ทาน้ำมัน และทำให้เรียบ ชิ้นงานฝังประดับมีความสำคัญเป็นพิเศษในสมัยซาฟาวี ไม้ที่นำมาใช้ทำคอแทม เช่น พลู, วอลนัต, สนไซเปรส และ สน ชิ้นงานจะนำมาใช้ประดับบานประตู, ขอบกระจกหน้าต่าง, กล่องบรรจุอัลกุรอาน, กล่องไม้บรรจุของมีร่า, ปากกาหรือที่วางปากกา และประดับศาสนสถาน

งานประดับคอแทมนิยมทำบนบานประตูของศาสนสถาน เช่นในนครมอชแฮด, โกม, ชีรอซ และ แรย์ ในประเทศอิหร่าน ไปจนถึงใช้ประดับห้องฝังประดับในพระราชวังเช่นวังซอแดแบด และวังหินอ่อนในเตหะราน ในหัจจุบัน ศูนย์กลางสำคัญของช่างศิลป์คอแทมอยู่ที่ชีรอซ, เอสแฟฮอน และเตหะราน เป็นต้น ส่วนใหญ่ทำในเวิร์กช็อปเอกชนหรือที่อยู่ภายใต้องค์การมรดกวัฒนธรรมอิหร่าน

## อ้างอิง

หมวดหมู่:ศิลปะอิหร่าน
หมวดหมู่:ศิลปะอุซเบกิสถาน
หมวดหมู่:งานไม้
วอลเลย์บอลนิวซีแลนด์เมนส์คลับแชมเปียนชิปส์

**วอลเลย์บอลนิวซีแลนด์เมนส์คลับแชมเปียนชิปส์** () เป็นการแข่งขันวอลเลย์บอลชายระดับประเทศที่สำคัญที่สุดของประเทศนิวซีแลนด์ ก่อตั้งขึ้นในปี ค.ศ. 1968
 จัดขึ้นโดยวอลเลย์บอลนิวซีแลนด์ (วีเอ็นซี) ซึ่งการแข่งขันแบ่งออกเป็นสามดิวิชัน ได้แก่ ดิวิชัน 1 ดิวิชัน 2 และ ดิวิชัน 3

## ทำเนียบผู้ชนะเลิศ

## ดูเพิ่ม
* วอลเลย์บอลนิวซีแลนด์วิมินส์คลับแชมเปียนชิปส์
* เมนส์เนชันแนลวอลเลย์บอลลีก
* วิมินส์เนชันแนลวอลเลย์บอลลีก

## อ้างอิง

## แหล่งข้อมูลอื่น
*Volleyball New Zealand 

หมวดหมู่:วอลเลย์บอลในประเทศนิวซีแลนด์
นิวซีแลนด์
หมวดหมู่:วอลเลย์บอลชายลีก
หมวดหมู่:ลีกกีฬาในประเทศนิวซีแลนด์
หมวดหมู่:ลีกกีฬาที่ก่อตั้งในปี พ.ศ. 2511
อนุสรณ์ศพการาบาฆลาร์

**อนุสรณ์ศพการาบาฆลาร์** (; Karabakhlar Mausoleum) เป็นอนุสรณ์ศพในหมู่บ้านการาบาฆลาร์ อำเภอกันการ์ลี เขตปกครองตนเองนาคีชีวัน ประเทศอาเซอร์ไบจาน

อนุสรณ์นี้สร้างขึ้นในครึ่งแรกของศตวรรษที่ 14 และเสียหายไปบางส่วน มีลักษณะแปลนเป็นรูปวงกลม สูง 30 เมตร บนฐานสี่เหลี่ยมเดียวกันยังมีหออะษานสองหอที่ตั้งอยู่ห่างไป 30 เมตรจากตัวอนุสรณ์ หออะษานทั้งสองสร้างขึ้นในศตวรรษที่ 12 ถึงต้นศตวรรษที่ 13 ส่วนทางเชื่อมต่อระหว่างสองหอที่มีชื่อของกูตุยฆาตุนอยู่อายุมาจากศตวรรษที่ 14 เป็นที่เขาใจว่า กุตุยฆาตุนเป็นภรรยาของอาบากา ข่าน

ลักษณะของระบบองค์ประกอบสถาปัตยกรรมที่มีลักษณะคล้ายหินย้อยที่ซับซ้อนเน้นเส้นแบ่งโค้งที่เติมเต็มช่องว่างของซุ้มโค้ง ประดับด้วยสีทองเคลือบแทรกอยู่เล็กน้อยเป็นลวดลายประดับของประตูทางเข้าซึ่งจางหายไปตามกาลเวลา นอกจากนี้ ช่องลึกที่ด้านข้างของจัตุรัสกลางทำให้ตัวอนุสรณ์ศพจึงมีลักษณะแปลนเป็นรูปกางเขนปลายเท่า ตัวอนุสรณ์ศพปกคลุมด้วยหลังคาโค้งประกบข้าง ผนังหุ้มด้วยแผ่นหินที่ร่างไว้อย่างประณีตสองแถวซึ่งมีการวางเบาะอิฐไว้ด้านบน ห้องบนเป็นมิติตรง 12 ขอบที่มีสัดส่วนขอบยื่นออกมา ช่องสี่เหลี่ยมบนผนังถูกล้อมรอบด้วยช่องเหลี่ยมด้านเท่าที่มีขอบแคบกว่า ส่วนบนของตัวอาคารทั้ง 12 ด้านล้อมรอบด้วยซุ้มโค้งแบบมุก็อรนัศสองชั้นซึ่งใช้เป็นคานขวางไปยังส่วนโดม

## อ้างอิง

หมวดหมู่:อนุสรณ์ศพในประเทศอาเซอร์ไบจาน
หมวดหมู่:นาคีชีวัน
แอนดีจ็อน

**แอนดีแจน** (อักษรโรมัน: Andijan;  ) หรือ **แอนดีจ็อน** (; Andijon,  ) เป็นนครในประเทศอุซเบกิสถาน ศูนย์กลางการปกครอง การค้า และวัฒนธรรมของภาคแอนดีจ็อน แอนดีจ็อนเป็นนครระดับอำเภอ มีขนาดพื้นที่รวม  และมีความหนาแน่นประชากรมากกว่า 10,000 คนต่อตารางกิโลเมตร ด้วยจำนวนประชากร 747,800 คน ณ ปี 2024 แอนดีจ็อนตั้งอยู่ในบริเวณริมชายแดนตะวันออกเฉียงใต้ของหุบเขาแฟร์กานา ใกล้กับพรมแดนประเทศคีร์กีซสถาน

นครแอนดีจ็อนมีอายุมากกว่า 2,500 ปี ถือเป็นนครที่เก่าแก่ที่สุดในอุซเบกิสถาน ในบางส่วนของนคร มีการขุดค้นทางโบราณคดีพบหลักฐานที่ย้อนไปถึง 700-800 ปีก่อนคริสต์กาล และเป็นนครสำคัญบนเส้นทางสายไหม แอนดีจ็อนเป็นที่รู้จักดีในฐานะบ้านเกิดของจักรพรรดิบาบูร์ปฐมกษัตริย์แห่งจักรวรรดิโมกุลในอนุทวีปอินเดีย รวมถึงเป็นที่รู้จักจากเหตุการณ์ในปี 2005 ซึ่งรัฐบาลทำการกราดยิงใส่ผู้ประท้วงเป็นผลให้มีผู้เสียชีวิตหลายร้อยราย

ในสมัยโซเวียต นครแอนดีจ็อนได้รับการพัฒนาให้เป็นเมืองอุตสาหกรรมสำคัญ มีโรงงานผลิตเคมีภัณฑ์, เครื่องใช้ไฟฟ้าทั่วไป, อาหาร, เฟอร์นิเจอร์, พลั่ว, ปั๊มน้ำ, รองเท้า, อะไหล่จักรกลการเกษตร เป็นต้น

แอนดีจ็อนเป็นหนึ่งในเมืองที่ได้รับผลกระทบจากแผ่นดินไหวบ่อยครั้ง โดยมีครั้งที่หนักที่สุดเมื่อปี 1902 รวมถึงเป็นแผ่นดินไหวที่ร้ายแรงที่สุดในประเทศในศตวรรษนั้น

## อ้างอิง

หมวดหมู่:เมืองในประเทศอุซเบกิสถาน
ธนาคารพนมเปญพาณิชย์

**ธนาคารพนมเปญพาณิชย์** (; **PPCB**) หรือ **ธนาคารภนังเพญพาณิชช** (; *ธนาคาร ภฺนํเพญพาณิชฺช*) เป็นธนาคารในประเทศกัมพูชา ก่อตั้งเมื่อวันที่ 1 กันยายน 2008 ด้วยทุนจดทะเบียนชำระ 15 ล้านดอลลาร์สหรัฐ

ธนาคารก่อตั้งขึ้นเป็นบริษัทลงทุนร่วมของธนาคารฮยุนไดสวิสเซฟวิงส์ (Hyundai Swiss Savings Bank, ปัจจุบันคือ ธนาคารเอสบีไอเซฟวิงส์) จากประเทศเกาหลีใต้ และ เอสบีไอ กรุ๊ป จากประเทศญี่ปุ่น โดยเอสบีไอลงทุน $6 ล้าน สำหรับหุ้น 40% ส่วนฮยุนไดสวิสลงทุน $8.55 ล้าน สำหรับหุ้น 57% ส่วนอีก 3% ที่เหลือถือหุ้นโดยบริษัทเครือลงทุนจากเกาหลีใต้อื่น ๆ ธนาคารพนมเปญพาณิชย์ถือเป็นธนาคารพาณิชย์ลำดับที่ 23 ของประเทศ ถือเป็นธนาคารแห่งแรกของกัมพูชาที่ตั้งขึ้นโดยบริษัทสัญชาติญี่ปุ่น

ในปี 2016 ธนาคารถูกเข้าซื้อกิจการโดยเครือ และเครือโอเค ไฟแนนเชียล กรุ๊ป ซึ่งเป็นเครือที่บริหารโดยนักธุรกิจเกาหลีใต้-ญี่ปุ่น ด้วยการเข้าถือครองหุ้น 60% และ 40% ตามลำดับ

ธนาคารให้บริการทางการเงินโดยทั่วไป รวมถึง บัญชีออมทรัพย์, เงินฝากประจำทั่วไป, การกู้ยืมเงิน, ตู้เอทีเอ็ม และบริการธนาคารสำหรับธุรกิจทั่วไป

## อ้างอิง

## แหล่งข้อมูลอื่น
*
เหตุโจมตีด้วยรถยนต์ในจูไห่ พ.ศ. 2567

เมื่อวันที่ 11 พฤศจิกายน 2024 เกิดเหตุขับรถพุ่งชนคนในนครจูไห่ มณฑลกวางตุ้ง ประเทศจีน เมื่อรถยนต์คันหนึ่งขับขึ้นตามทางลู่วิ่งของศูนย์กีฬาสนามกีฬาจูไห่เป็นผลให้มีผู้เสียชีวิต 35 ราย และบาดเจ็บ 43 คน หลังก่อเหตุ ผู้ต้องสงสัยก่อเหตุถูกควบคุมตัวและส่งโรงพยาบาลเนื่องจากเขาใช้มีดทำร้ายตนเอง เข้าใจกันว่าเหตุจูงใจมาจากความโกรธเคืองเรื่องข้อตกลงหย่ากับภรรยาไม่นานมานี้ 

เหตุโจมตีนี้ถูกเซนเซอร์อย่างหนักในโลกออนไลน์และข้อมูลรายละเอียดไม่ได้รับการเผยแพร่จนกระทั่งวันถัดมา ซึ่งนำไปสู่ความตึงเครียดบนสื่อสังคมออนไลน์ในจีนซึ่งมีผู้คนแสดงความโมโหต่อความล่าช้าในการเผยแพร่ข้อมูล

เหตุการณ์นี้ถือเป็นการโจมตีเดี่ยวที่มีผู้เสียชีวิตมากที่สุดในประเทศจีนนับตั้งแต่เหตุก่อการร้ายในอูรุมชีเมื่อปี 2014

## เหตุการณ์
เมื่อเวลาประมาณ 19:48 น. (GMT+8) ของวันที่ 11 พฤศิจกายน 2024 ผู้ก่อเหตุขับรถเอสยูวีพุ่งชนผู้คนที่กำลังออกกำลังกายบนลู่วิ่งของศูนย์กีฬาจูไห่ ในเวลานั้น นครจูไห่อยู่ภายใต้การดูแลด้านความปลอดภัยอย่างเข้มงวดขึ้นเนื่องจากมีกำหนดจัดการแสดงทางอากาศในวันรุ่งขึ้น ผู้เห็นเหตุการณ์เล่าว่าผู้ก่อเหตุขับรถขึ้นไปบนลู่วิ่งและชนผู้คนจำนวนมาก

เหยื่อบางรายใส่เครื่องแบบออกกำลังกายของทีมไต่เขาท้องถิ่น ผู้เห็นเหตุการณ์ระบุว่าเหยื่อส่วนใหญ่เป็นคนวัยกลางคนหรือคนชราที่อยู่ในกลุ่มนักไต่เขา โดยปกติจะมีกลุ่มนักไต่เขาหกถึงเจ็ดกลุ่มที่เดินประกอบดนตรีในศูนย์กีฬาเป็นประจำทุกวัน เสียงเพลงที่พวกเขาเปิดดังอาจปกปิดเสียงรถที่ขับเข้ามาโจมตี ส่งผลให้คนอื่นมีเวลาไม่มากพอที่จะหลบหนี

สถาปนิกผู้ออกแบบศูนย์กีฬาระบุกับ *[[Lianhe Zaobao|เหลียนเหอเจ่าเป้า]]* ว่าในบริเวณจัตุรัสที่เกิดเหตุนั้นไม่สามารถขับขี่รถยนต์ขึ้นไปได้เนื่องจากมีตัวกั้นหินและรั้วโดยรอบ ผู้ก่อเหตุน่าจะขับรถเข้ามาจากอีกฝั่งของสนามกีฬา

ในวันที่ 12 นักข่าวจากบีบีซีนิวส์ ซึ่งรวมถึง สตีเฟน แม็กดอนเนิล ถูกรบกวนและข่มขู่ขณะถ่ายทอดสดรายงานข่าวจากสถานที่เกิดเหตุ โดยกลุ่มคนที่เป็นไปได้ว่าเป็นเจ้าหน้าที่จากพรรคคอมมิวนิสต์จีนปลอมตัวเป็นคนธรรมดาเพื่อรบกวนการรายงานข่าว ในขณะที่นักข่าวจากช่องทีบีเอสของญี่ปุ่น ทวีตข้อความระบุว่าตนถูกกลุ่มคนล้อมขณะรายงานข่าวก่อนจะถูกนำตัวไปส่งตำรวจซึ่งขอร้องให้เขาลบรายงานข่าวทิ้งทั้งหมด นอกจากนี้ยังมีเจ้าหน้าที่ส่วนท้องถิ่นประจำการอยู่ด้านนอกหน่วยบริบาลผู้ป่วยหนักที่เหยื่อจากเหตุการณ์เข้ารับการรักษาเพื่อป้องกันไม่ให้นักข่าวสัมภาษณ์ครอบครัวของเหยื่อ

## ผู้ต้องสงสัย
ตามรายงานของตำรวจและรายงานทางการแพทย์ ผู้ต้องสงสัยก่อเหตุเป็นชายวัย 62 ปี สถานะหย่าร้าง จากเขตเซียงโจว ชื่อว่า ฝาน เหวย์ชิว () เขาถูกจับกุมขณะพยายามหลบหนี โดยถูกพบหมดสติในรถยนต์ในสภาพมีแผลที่ลำคอมีลักษณะเข้าได้กับการทำร้ายตนเอง และได้รับการนำส่งไปยังโรงพยาบาล ตำรวจระบุว่าฝานอยู่ในสภาพวะโคมาหลังเขาใช้มีดกรีดตนเองเข้าที่ลำคอและหน้าอก รายงานในช่วงแรกระบุมูลเหตุจูงใจมาจากความไม่พึงพอใจในข้อตกลงเรื่องการหย่าร้าง นอกจากนี้ ยังมีนักข่าวตั้งข้อสังเกตว่าความถดถอยทางเศรษฐกิจของจีนในภาพรวมอาจมีส่วน โดยระบุว่า แนวโน้มที่จะเกิดการโจมตีแบบสุ่มเช่นนี้ มีความสัมพันธ์กับความเสื่อมถอยทางเศรษฐกิจและความตึงเครียดทางสังคมในประเทศ

## อ้างอิง

หมวดหมู่:ประเทศจีนในปี พ.ศ. 2567
หมวดหมู่:มณฑลกวางตุ้ง
หมวดหมู่:อาชญากรรมในประเทศจีน
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดเพชรบูรณ์]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้ง

## ดูเพิ่ม
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

เพชรบูรณ์
หมวดหมู่:การเลือกตั้งในจังหวัดเพชรบูรณ์
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดเพชรบูรณ์]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้ง

## ดูเพิ่ม
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

เพชรบูรณ์
หมวดหมู่:การเลือกตั้งในจังหวัดเพชรบูรณ์